钦定古今图书集成/明伦汇编/闺媛典/第348卷 > 绣妇行 揭祐民
## 钦定古今图书集成/明伦汇编/闺媛典/第348卷 > 绣妇行 揭祐民

“回文未动机心忙，幼时学刺双鸳鸯。渐摹小景作芦
雁，稍引初智成麏麞。几回停线望长晷，年深勾拨入
教坊。宫罗裁就绣御用，伴伍推让尊前行。一丝欲理
三涤手，龙凤密凑云分光。臂垂枯木挂猿狖，眼注寒
水明鹙鸧。喑喑蜩蝉壳未脱，栉栉蚕腹丝为僵。晴天
日杲等馀事，清夜膏继争毫芒。”鸣机裂下棚忽解掴
掴一弗声闻廊。千秋万岁奉圣王。若比倚市真谁强。